
REDNI VZREJNI PREGLED PTIČARJEV 2026

Kje in kdaj?  07. 11. 026 ob 9 uri, Lovski dom LD Slovenska Bistrica, 
Zgornja Bistrica 25, 2310 Slovenska Bistrica

Povezava Google Zemljevidi: https://maps.app.goo.gl/uy61yKtKq7RzQeWd6

Kako se prijavim?  Prijava na vzrejni pregled poteka preko sistema Kinološke zveze Slovenije, dostopnega na povezavi:  https://vp.kinoloska.si/login.php

Na tej povezavi se registrirajte, da pridobite dostop. Ko pridobite dostop in vstopite v aplikacijo, izberite:
Želim prijaviti psa na vzrejni pregled (skrajno levo [image: Ikona psa] - ikona psa) in IZBERITE:  07.11.2029 -  Vzrejni pregled za ptičarje

Nato sledite nadalnjim navodilom.

Priložite OBVEZNO dokumentacijo za pasmo vašega psa/psice:

· Ocena zunanjosti psa/psice (v kolikor pes/psica ocene zunanjosti še nima, bo mogoče to pridobiti tudi na samem vzrejnem pregledu, kar obvezno označite pri prijavi);

· Potrdilo o opravljeni preizkušnji, in sicer: 

· za vse kontinentalne pasme ptičarjev (razen francoskih) JZP ali ŠPP ali Solms ali AZP ali VUP; 
· za francoske ptičarje najmanj PP;
· za ptičarje britanskih otokov PZP ali PPA; 
· za weimarance je kot dodaten pogoj obvezen tudi opravljen Preizkus stabilnosti značaja psa (v kolikor pes/psica tega preizkusa še ni opravljal/a, bo mogoče le-tega opravljati tudi na samem vzrejnem pregledu, kar obvezno označite pri prijavi). Vzrejno dovoljenje smejo dobiti samo značajsko stabilni in delovni psi; 
· za nemške žimavce je kot dodaten pogoj obvezen tudi opravljen preizkus po sledu zajca ali lisice. Psi, ki so na preizkusu na sledi dokazano nemi – tihi, niso vidoglasni, ali sledoglasni, ne morejo dobiti vzrejnega dovoljenja. 

Iz potrdila o opravljeni preizkušnji mora biti jasno razvidno, da pes ni občutljiv na strel, bojazljiv, nervozen, rokoplah, da ne kaže plahosti pred živo divjadjo in bojazljivega obnašanja do tujcev. 

· Potrdilo o slikanju ramenskega sklepa - OCD (obvezno za nemške žimavce in nemške kratkodlake ptičarje)

· Potrdilo, da pes ni prenašalec dedne imunske bolezni CLAD ali potrdilo, da predniki niso prenašalci te bolezni (obvezno za irske setre)

· Potrdilo o slikanju kolkov zaradi ugotavljanja kolčne displazije (obvezno za vse pasme ptičarjev);

· Knjižica o cepljenju iz katere mora izhajati, da ima pes veljavno cepljenje proti steklini (obvezno za vse pasme ptičarjev).


Za pse poležene v Sloveniji, rodovnika ni potrebno prilagati, medtem ko je za pse uvožene iz tujine priloga fotokopije rodovnika OBVEZNA.

Vse prijavitelje prijazno opozarjamo, da se bodo vzrejnega pregleda lahko udeležili le tisti psi za katere bo oddana popolna prijava. 

[bookmark: _GoBack]V kolikor prijava ne bo vsebovala vse zahtevane dokumentacije, bo prijavitelj pozvan k dopolnitvi. Če prijava najkasneje do 28. 10. 2026 ne bo ustrezno dopolnjena, bo vloga zavrnjena in udeležba na vzrejnem pregledu v razpisanem terminu ne bo mogoča. Naknadna dostava manjkajoče dokumentacije žal ne bo mogoča.


Vzrejna komisija za ptičarje
pri Društvu ljubiteljev ptičarjev

